Netflix faris filmon pri Esperanta respubliko
#000000
La 9-an de decembro ĉe la retservo Netflix aperos itallingva filmo pri La Insulo de la Rozoj, artefarita insula ŝtato, kies oficiala lingvo estis Esperanto. Ne klaras, ĉu la filmo entute mencios la rolon de Esperanto.
#000001
Bildo el la oficiala reklamfilmeto de Netflix montras ŝildon kun teksto en Esperanto.
#000002
Insulo de la Rozoj estis artefarita insulo en la Adriatika maro ĉe la bordo de Italio, 12 kilometrojn de Rimini, kiun oni deklaris sendependa ŝtato. Esperanto estis la oficiala lingvo de la ”ŝtato”, kiu ekzistis dum kelkaj semajnoj en 1968.
#000003
Jam kelkajn semajnojn post la deklaro pri nova ŝtato, fine de junio 1968, la itala polico okupis la insulon. La platformo poste estis detruita de la itala mararmeo, per eksplodaĵoj, inter la 11-a kaj la 13-a de februaro 1969.
#000004
Nun la tutmondiĝanta usona televida retservo Netflix produktis itallingvan filmon pri la Insulo de la Rozoj.
#000006
La filmo estos pubikigita en merkredo, la 9-a de decembro. Laŭ la informoj ĝis nun publikigitaj de Netflix ne klaras, ĉu la rolo de Esperanto en la ”respubliko” estos iel menciita en la filmo.
#000007
Laŭ la reklamteksto, la filmo temas pri idealisma inĝeniero kiu konstruas sian propran insulon apud la marbordo de Italio kaj deklaras ĝin sendependa: ”Valoroj estas elprovataj, kiam la registaro de Italio deklaras lin malamiko, sed por ŝangi la mondon oni devas riski.”
#000008
Antaŭ sia forpaso Giorgio Rosa renkontis la filmfaristojn kaj post iom da persvadado donis sian konsenton al ilia plano surekranigi la historion, laŭ artikolo de BBC. La filmo temas pri la konstruado de la insulo kaj la rifuzo de Giorgio Rosa subiĝi al la postuloj de la registaro de Italio malkonstrui la insulon.
#000009
Laŭ la produktinto de la filmo, Matteo Rovere, citita en la sama artikolo de BBC, la filmo efektive estas rakonto pri libereco – sed Giorgio Rosa ĉefe fieris pri la solvoj kiujn li elpensis por realigi sian insulon:
#000010
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000013
Pri ĝi, 1 hora filmo, en Esperanto:
#000016
Kiam mi legis la titolon, mi kredis, ke Netflix faris filmon pri la Esperanta civito.
Ho, diable, neesperantistoj neniam sciu pri ĝi! Kia honto estus por nia movado.
#000017
Fakte mi tuj ekpensis pri la sole vera Esperanta Respubliko:
#000018
Kaj mi iom miris, ke Netflix ne kontaktis min kiel unu el ĝiaj fondintaj ministroj.
#000019
Mojosas vidi esperantlingvaj diskutoj en la diskutejo de la jutuba reklamfilmeto.
#000020
Mi ne certas ke "Netflix faris filmon" estas ĝusta esprimo. Ĝi nur distribuas ĝin
#000023
Mi certigis – bedaŭrinde la filmo ne havas subtekstojn en Esperanto ;-( (en Netflix)
#000024
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000029
Aliĝi al 400 aliaj abonantoj
#000032